एनएफटी
नॉन-फन्जिबल टोकन (एनएफटी) एक खास डिजिटल पहचान है जो एक ब्लॉकचेन पर रिकॉर्ड किया जाता है। इसका इस्तेमाल मालिकानाहक और प्रामाण सत्यापित करने के लिए किया जाता है। इसे कॉपी, बदला, या तोड़ा नहीं जा सकता है। एनएफटी का मालिकानाहक ब्लॉकचेन में दर्ज किया जाता है। उसे मालिक द्वारा ट्रांस्फर किया जा सकता है, जिससे एनएफटी का कारोबार किया जा सकता है। एनएफटी कोई भी बना सकता है, और बनाने के लिए थोड़ी या ना के बराबर कोडिंग की ज़रूरत होती है। एनएफटी अक्सर कला, तस्वीर, वीडियो, और ऑडियो जैसे डिजिटल फाइल से जुड़े होते हैं। क्योंकि एनएफटी की खास पहचान है, वो क्रिप्टोकरेंसी से अलग होते हैं, जो फन्जिबल होते हैं। 2021 में एनएफटी का कारोबार पिछले साल के 8.2 करोड़ डॉलर से बढ़कर 1700 करोड़ डॉलर हो गया। एनएफटी का इस्तेमाल सट्टेबाज़ी के तरह किया गया है। एनएफटी को उसके ज़्यादा बिजली खर्च, ज़्यादा कार्बन फुटप्रिंट, और कला घोटालों में इस्तेमाल के लिए आलोचना मिला है। एनएफटी बाज़ार की तुलना आर्थिक बुलबुले और स्कैम से भी की गई है। अपने चरम पर, इथीरियम, सोलाना, और कार्डानो सबसे बढ़े एनएफटी प्लैटफॉर्म थे।